वॉशिंगटनः अमरीका में विवादित ‘जीरो टॉलरेंस’ नीति के तहत पिछले 3 महीने से ओरेगन राज्य की जेल में बंद 5 अवैध सिख आव्रजकों सहित कुल 8 लोगों को मुचलके पर रिहा किया गया है। रिहा हुए इन सभी लोगों ने अमरीका से रहने के लिए शरण की मांगी है। आव्रजन वकीलों ने बताया कि शरण मांगने वाले बड़े आव्रजक समूह का हिस्सा होने के कारण 52 भारतीयों के एक समूह को मई महीने से ही ओरेगन के एक हिरासत केंद्र में रखा गया है। इनमें ज्यादातर आव्रजक सिख हैं।